10/02/2022 | Administración LocalMunicipal
Boiro
Publicación do plan de control tributario do Concello de Boiro para 2022

Por Decreto de Alcaldía n.º 120/2022 de 4 de febreiro de 2022, aprobouse o Plan de Control Tributario, sendo as directrices que informan o Plan de Control Tributario do Concello de Boiro para o ano 2022 as seguintes: O Plan consta dunhas directrices xerais e dunhas liñas de actuación a desenvolver por cada unha das áreas implicadas na aplicación dos tributos. O Plan de Control Tributario integrase polos plans parciais de xestión, recadación e inspección. Sendo as directrices xerais as seguintes para cada un dos plans: O obxectivo é axilizar os procedementos administrativos e reducir cargas burocráticas, co obxectivo de ofrecer un mellor servizo ao cidadán A simplificación administrativa dos procedementos e normativa, así como a extensión da plataforma de interoperabilidade, permitirá a eliminación da achega de documentos por parte dos cidadáns. Deste modo, axilizaranse os procedementos, reduciranse os tempos de resolución e contribuirase a que a Administración actúe como motor do crecemento económico e social. As actuación de control en recadación centraranse especialmente nas seguintes liñas: · Control das débedas nas que se procedera á anulación da providencia de constrinximento, asegurando a recomezo do procedemento en vía voluntaria en breve prazo. · Seguimento das distintas situacións que poden afectar á efectividade do cobro da débeda, como suspensións, notificacións ou busca de domicilios. · Comprobación do cumprimento dos requisitos legalmente establecidos para a aplicación de reducións no importe de determinadas débedas e sancións, exixindo, con carácter inmediato, o importe restante en caso de incumprimento. · Potenciación dos procedementos fronte a responsables e sucesores. · Seguimento dos obrigados ao pago declarados errados mediante cruce con outras fontes de información, rehabilitando os créditos incobrables cando se detecte a solvencia sobrevida dos debedores. · Control do pago dos aprazamentos e fraccionamentos e, no caso dos fraccionamentos concedidos en voluntaria, ditar a providencia de constrinximento con carácter inmediato cando se incumpra o calendario de pagos, nos termos previstos no Regulamento Xeral de Recadación. As actuacións de comprobación e investigación da Inspección de tributos, terán por obxecto verificar o axeitado cumprimento polos obrigados tributarios das súas obrigas e deberes. Comprobarase a exactitude e a veracidade dos feitos e circunstancias de calquera natureza consignados polos obrigados tributarios en cantas declaracións e comunicacións se exixan para cada tributo. Así mesmo, investigarase a posible existencia de elementos de feito e outros antecedentes con transcendencia tributaria que sexan descoñecidos total ou parcialmente pola Administración. Finalmente, determinarase a exactitude das operacións de cálculo practicadas polos obrigados tributarios e establecerase a regularización que proceda segundo a situación tributaria daqueles. O plan ten un carácter aberto, para integrar no mesmo a información que podan aportar os propios equipos de inspección, deixando aberta a posibilidade de que os actuarios se aparten das actuacións planificadas seguindo criterios de eficacia e oportunidade. O Plan de Inspección é a autorización xeral para que, nun determinado período de tempo, se podan iniciar as actuacións de comprobación e investigación ou de obtención de información respecto aos obrigados tributarios. Recolle os criterios sectoriais e territoriais, cuantitativos ou comparativos que han de servir para seleccionar aos obrigados tributarios, así como a súa extensión temporal. Tanto na súa vertente de autorización como de organización, os plans de inspección tratan de xestionar de forma óptima os limitados recursos materiais e humanos de que dispón a Inspección de tributos para garantir a correcta distribución da carga tributaria. Esta limitación de medios obriga necesariamente a unha limitación nas actuacións a realizar, circunstancia que obriga a seleccionar os feitos impoñibles que van a ser obxecto de inspección. Polo tanto, o Plan de Inspección racionaliza o traballo dirixindo o seu esforzo a sectores o áreas concretas da economía. Boiro, 4 de febreiro de 2022. José Ruslanas Cuaquira Riber.